Whole Lotta Rosie

«**Whole Lotta Rosie**» er ein song av det australske hardrockbandet AC/DC. Det er det åttande og siste sporet på det fjerde australske albumet deira, *[[Let There Be Rock]]*, gitt ut i Australia i mars 1977. Songen vart skriven av Angus Young, Malcolm Young, og Bon Scott. Det er òg det åttande og siste sporet på den internasjonale versjonen av albumet, gitt ut i juni same år.

Songen kom ut på singel i nokre få land i 1977, med B-sida «Dog Eat Dog». I 1978 vart konsertutgåva frå *[[If You Want Blood You've Got It]]*, som var spelt inn i Glasgow 30. april 1978, òg gitt ut som singel.

## Komposisjon
Songen handlar om ei overvektig tasmansk kvinne, Rosie, som songaren (Bon Scott) hadde eit eingangsligg med på Freeway Gardens Motel i North Melbourne. I tillegg til å påpeika storleiken til kvinna, synest songaren at ho er ein av dei mest talentfulle elskarane han nokosinne har opplevd.

Det første verset til songen avslører dei store fysiske måla til kvinna (42"-39"-56"), og at ho veg nitten stone, eller 120&nbsp;kg. På *[[Live from the Atlantic Studios]]*-plata skildra Scott likevel tittelkvinna som «... a Tasmanian devil&nbsp;... weighs 305 pounds (138 kg)...», ei måling som avvik frå den originale teksten.

I 1998 hugsa Angus Young i eit intervju med magasinet *[[magasinet Vox|Vox]]*:
Me hadde vore i Tasmania og etter showet sa Bon Scott at han skulle sjekka ut nokre klubbar. Han sa at han hadde komme omtrent 100 meter nedover gata då han høyrde dette ropet: «Hei! Bon!». Han såg seg rundt og såg dette beinet og tenkte: 'Å vel!' Frå det han sa, var det denne Rosie-kvinna og ei veninne av henne. Dei spanderte drinkar på han, og Rosie sa til han: 'Denne månaden har eg lege med 28 kjende menneske,' og Bon sa: "Å ja?! Uansett, om morgonen sa han at han vakna festa mot veggen, han sa at han opna det eine auget og såg henne lena seg over til venen sin og kviskra: '29!' Det er veldig få menneske som vil gå ut og skriva ein song om ei stor feit dame, men Bon sa det var verdig. .

I 2021 vart kvinna songen vart skriven om identifisert av den britisk-australske AC/DC-biografen Jesse Fink som Rosemaree (eller stilisert som Rose-Maree) Garcia, ein australsk sexarbeidar som trefte Scott ei stund før han drog til England. Rosie vart faktisk fødd i Launceston i Tasmania, budde i St Kilda og døydde i Melbourne-forstaden Prahran i 1979, 22 år gammal.

I 2023 gav Fink ut det første kjende fotografiet av Rosie Garcia.

## Tidlig versjon
Hovudriffet i songen var òg med på ei tidlegare innspeling med ein annan tekst, med tittelen «Dirty Eyes», som vart offisielt gitt ut på *[[Volts av AC/DC|Volts]]*, ein del av *[[Bonfire av AC/DC|Bonfire]]*-boksen. «Dirty Eyes» har ein annan akkordprogresjon i refrenget, og dessutan eit langsamare tempo enn «Rosie».

På seinsommaren 1976 vart «Dirty Eyes» først spelt inn av AC/DC, saman med «Carry Me Home» og «Love at First Feel» for ein mogleg EP. Denne innspelinga er kanskje den versjonen som seinare vart gitt ut på *Bonfire*-boksen. EP-en vart skrota, og «Love at First Feel» vart igjen som for den komande internasjonale utgåva av *[[Dirty Deeds Done Dirt Cheap]]* og «Carry Me Home» vart ei B-side. I dei følgjande månadene vart «Dirty Eyes» omskrive til «Whole Lotta Rosie», og spelt inn under *Let There Be Rock*-innspelingane i januar-februar 1977.

Då songen vart gitt ut som singel i 1978 var han kraftig redigert, noko som gjorde songen mykje kortare. Ein stor del av gitarsoloen vart utelaten, og dessutan den karakteristiske gitar-band-duellen.

## Konsertopptak og framferder
.

Som ein av dei mest populære songane til AC/DC, har «Whole Lotta Rosie» har vore med på alle dei offisielle konsertalbuma til bandet: tre med Scott *[[If You Want Blood You've Got It]]* (kortversjon som manglar den andre gitarsoloen), *[[Live from the Atlantic Studios]]*, *[[Let There Be Rock: The Movie - Live in Paris]]*, dei to sistnemnde gitt ut i 1997 som del av *[[Bonfire av AC/DC|Bonfire]]*, og òg fire med Brian Johnson (*[[AC/DC Live|Live]]*, **, turnéutgåva av *[[Stiff Upper Lip av AC/DC|Stiff Upper Lip]]*, og òg på *[[albumet Live at River Plate|Live at River Plate]]*). Den einaste andre songen som er med på alle desse utgivingane er «The Jack». Ein konsertvideo av «Whole Lotta Rosie» finst òg på DVD-en *[[Family Jewels av AC/DC|Family Jewels]]*, frå ein opptreden i 1978 på TV-konsertserien *[[Rock Goes to College]]* på BBC, der Scott omtaler Rosie som den «største, feitaste kvinna som nokosinne har utukt».

Songen vart først spelt på scenen i 15. februar 1977 på Perth Entertainment Centre. Sidan den gong har songen vorte spelt på nesten kvar einaste AC/DC-konsert.

Når songen blir framført live, vil publikum vanlegvis ropa «Angus!» mellom kvart av opningsriffa. Dette har opphavet sitt i versjonen som høyrest på *If You Want Blood You've Got It*.

Dei siste konsertversjonen av «Whole Lotta Rosie» vart akkompagnerte av ein gigantisk, oppblåsbar «Rosie» som ein kan sjå på videoen *[[Live at Donington av AC/DC|Live at Donington]]*. Den oppblåsberre Rosie vart først brukt på «The Razors Edge»-turneen i 1990/91. I mars 2005 plasserte magasinet ''Q'' live-versjonen frå *If You Want Blood&nbsp;...* som nummer 16 på lista si over dei 100 beste gitarspora gjennom tidene. 

Rosie vart sett (ved same bord som Brian Johnson) under teiknefilm-introvideoen som vart spelt på Black Ice-turneen. Songen vart òg brukt i prøvespelinga til Brian Johnson som etterfølgjaren til Scott.

## Andre versjonar
«Whole Lotta Rosie» vart spelt inn av Guns N' Roses og kom ut på dei britiske vinylsinglane frå 1987 av «Welcome to the Jungle» og albumet *Live from the Jungle* frå 1988. Han har òg vorte spelt på konsertane til Guns N' Roses.

Det australske psykedeliske bandet Electric Hippies spelte inn ein versjon i 1995 til det alternative hyllestalbumet *[[Fuse Box]]*.

Han vart òg spelt av W.A.S.P. på den amerikanske versjonen av albumet *[[Still Not Black Enough]]* frå 1996.

Det japanske power metal-bandet Galneryus gav ut ein versjon av songen på deira *Voices from the Past* EP frå 2007, som er ein EP med 5 coverlåtar. 
 
Ein annan coverversjon, av Steel Panther, vart gitt ut i 2010 på *The Metal Forge Volume Two (A Tribute To AC/DC)* av Metal Hammer.

Bullet for My Valentine gav òg ut ein versjon av songen som bonusspor i 2013 på albumet *[[Temper Temper av Bullet for My Valentine|Temper Temper]]*.

## I andre medium
Ein liveversjon av denne songen er inkludert på *[[Rock Band|AC/DC Live: Rock Band Track Pack]]*.

## Innhald
;1977 7-tommar singel (Nederland: Atlantic ATL 109 92)
#«Whole Lotta Rosie» (Young, Young, Scott) – 3:33 edit
#«Dog Eat Dog» (Young, Young, Scott) – 3:35

;1977 7-tommar singel (Tyskland: Atlantic 109 92)
#«Whole Lotta Rosie» (Young, Young, Scott) – 4:00 edit
#«Dog Eat Dog» (Young, Young, Scott) – 3:35

;1978 7-tommar konsertsingel (UK: Atlantic HM 4)
#«Whole Lotta Rosie» (Young, Young, Scott) – 3:35
#«Hell Ain't a Bad Place to Be» (Young, Young, Scott) – 4:30

## Medverkande
*Bon Scott – solovokal
*Angus Young – sologitar
*Malcolm Young – rytmegitar
*Mark Evans – bass
*Phil Rudd – trommer
*Produsents: Harry Vanda, George Young

## Salslister

### Vekeslister

### Årslister

## Salstrofé

## Kjelder

**Denne artikkelen bygger på «[[:en:Whole Lotta Rosie|Whole Lotta Rosie]]» frå ,  den 24. mai 2023.* 
*** oppgav desse kjeldene:* &nbsp;